Diari Oficial de la Generalitat Valenciana


Sumari del DOGV 7533, del 26-05-2015 (2015/4682)

ORDE 9/2015, de 18 de maig, de la Conselleria d'Hisenda i Administració Pública, per la qual es modifica l'Orde 16/2014, de 5 de setembre, per la qual s'aproven les bases reguladores del Programa Eurodissea.
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2015/05/18/9/dof/vci/html**

### Dades del document

Número de DOGV
:   7533

Data del DOGV
:   26-05-2015

Secció del DOGV
:   I. DISPOSICIONS GENERALS

Número del document
:   2015/4682


Data del document
:   18-05-2015

Organisme emissor
:   Conselleria d'Hisenda i Administració Pública

Tipus de document
:   Ordre

Anàlisi jurídica

 Descriptors 

:   * Conselleria d'Hisenda i Administració Pública
    * legislació
    * ajuda a l'ocupació
    * treball de joves
    * formació en el lloc de treball

ORDE 9/2015, de 18 de maig, de la Conselleria d'Hisenda i Administració Pública, per la qual es modifica l'Orde 16/2014, de 5 de setembre, per la qual s'aproven les bases reguladores del Programa Eurodissea. [2015/4682]  
La Generalitat, a través de la Conselleria d'Hisenda i Administració Pública, participa des de 1987 en el desenrotllament del programa Eurodissea, creat l'any 1985 per l'Assemblea de Regions d'Europa, de la qual la Comunitat és membre actiu.  
El programa Eurodissea permet realitzar intercanvis entre jóvens de les regions d'Europa que hi participen, als quals possibilita beneficiar-se d'una formació lingüística i d'un període de pràctiques en una empresa estrangera. Les distintes regions assumixen la responsabilitat de gestionar el programa i, basant-se en això, realitzen la preselecció dels candidats, s'encarreguen de l'enviament i acollida d'estos i gestionen les ofertes de períodes de pràctiques.  
La Generalitat, a través de la seua participació en el programa, pretén donar suport a la promoció i formació laboral dels jóvens valencians, i per a això els facilita l'accés a una experiència d'intercanvi internacional. D'altra banda, i en aplicació del principi de reciprocitat establit per l'Assemblea de Regions d'Europa en els textos fundadors del programa Eurodissea, la Comunitat Valenciana, per a poder enviar jóvens valencians a l'estranger, es compromet a rebre i facilitar estades a jóvens provinents d'altres regions europees.  
Per tot això i fent ús de les atribucions que em conferixen l'article 28 de la Llei 5/1983, de 30 de desembre, del Consell, i l'article 160 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions,  
  
  
ORDENE  
  
Article únic. Modificació de bases reguladores  
Es modifica el text de l'Orde 16/2014, de 5 de setembre, de la Conselleria d'Hisenda i Administració Pública, per la qual s'aproven les bases reguladores, es publica la línia pressupostària per al finançament de les ajudes convocades en el marc del Programa Eurodissea de l'Assemblea de Regions d'Europa i s'obri el termini de presentació de sol·licituds. Les modificacions són les següents:  
En l'article 5.1, s'afig l'epígraf h, «Declaració d'ajudes de minimis segons model normalitzat (Declaració d'ajudes de minimis).  
Se substituïx el text de la disposició addicional primera, «No-subjecció a l'article 107 del Tractat de Funcionament de la Unió Europea», pel següent:  
«De conformitat amb el que preveu l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, i considerant que les ajudes regulades en la present orde són ajudes de minimis, ja que es concedixen a cada empresa durant un cert espai de temps i no superen la quantitat fixa determinada, segons el Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE 24.12.2013), no complixen tots els criteris que establix l'article 107, apartat 1, del Tractat i, per tant, no estan subjectes al procediment de notificació.  
Les entitats beneficiàries d'estes ajudes hauran de complir la regla d'acumulació establida en l'article 5.1 del mencionat Reglament (UE) núm. 1407/2013, i queden fora de les ajudes esmentades les empreses que operen en els sectors relacionats en l'article 1 d'este.  
  
DISPOSICIÓ TRANSITÒRIA  
  
Única. Convocatòria 2015  
Per la present orde es convoquen les ajudes per a empreses i entitats en règim de concurrència competitiva en el marc del Programa Eurodissea de l'Assemblea de Regions d'Europa.  
Per a l'exercici 2015, i de conformitat amb la Llei 8/2014, de 26 de desembre, de Pressupostos de la Generalitat per a l'exercici 2015, les ajudes previstes en l'Orde 16/2014, de 5 de setembre, per la qual s'aproven les bases reguladores del Programa Eurodissea (DOCV 7357, 10.09.2014), seran finançades a càrrec del programa pressupostari 612.60.04, línia T2586000, dels crèdits de la Conselleria d'Hisenda i Administració Pública, consignats en els pressupostos de la Generalitat per al 2015, per un import global màxim de 452.264,75 euros. L'import previst en la present orde podrà estar cofinançat al 50 % pel Fons Social Europeu a càrrec del POCV del FSE 2014-2020.  
  
De conformitat amb el que establix l'article 1.2 de l'Orde 16/2014, de 5 de setembre, la Generalitat té previst per a 2015 establir un flux d'arribada de jóvens estrangers a la nostra comunitat. La data d'inici del període de pràctiques professionals d'este flux serà previsiblement el mes de novembre de 2015.  
El termini de presentació de sol·licituds serà de 20 dies naturals comptats des de l'endemà de la publicació d'esta orde en el Diari Oficial de la Comunitat Valenciana.  
A la present convocatòria li resulta aplicable la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el seu reglament, així com la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
  
  
DISPOSICIÓ FINAL  
  
Única. Entrada en vigor  
La present orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 18 de maig de 2015  
  
El conseller d'Hisenda i Administració Pública,  
JUAN CARLOS MORAGUES FERRER


Còpia Permalink ELI